### Szombathely Megyei Jogú Város

####  Közgyűlésének

 Gazdasági és Városstratégiai Bizottsága

 9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2018. szeptember 10-i ülésének jegyzőkönyvéből*

**21./ Javaslat az „Óvoda felújítások” 2018. évi költségvetésben biztosított előirányzatának felhasználására**

**Előadó:** Lakézi Gábor, a Városüzemeltetési Osztály

**261/2018. (IX.10.) GVB számú határozat**

I. A Gazdasági és Városstratégiai Bizottság az „Óvoda felújítások” 2018. évi költségvetésben biztosított előirányzatának felhasználására vonatkozó előterjesztést megtárgyalta és a felújításhoz szükséges előirányzat biztosítását az alábbiak szerint támogatja:

**„Óvoda felújítások”**

* **a Szombathely, Barátság utca 22-24. szám, 6614/34 hrsz. alatti ingatlanon teljes külső ivóvíz vezeték cseréjének munkálatainak elvégzése** – munkaárok földkiemelése, teljes külső ivóvíz vezeték cseréje, szakaszos és hálózati nyomáspróba, munkaárok földfeltöltése, eredeti terepviszonyok visszaállítása - összesen bruttó **8.031.966,- Ft értékben.**

II. A Gazdasági és Városstratégiai Bizottság az „Óvoda intézményi karbantartás” 2018. évi költségvetésben biztosított előirányzatának felhasználására vonatkozó előterjesztést megtárgyalta és a karbantartásokhoz szükséges előirányzat biztosítását az alábbiak szerint támogatja:

* **A Szombathelyi Vadvirág Óvoda (9700 Szombathely, Selmec u. 2.) kérelme alapján, a Szombathelyi Vadvirág Óvoda karbantartási munkálatai** – a belső udvar burkolása - összesen bruttó 4.500.000,- Ft., a Szombathelyi Hétszínvirág Óvoda (9700 Szombathely, Bem József u. 33.) kérelme alapján, a Szombathelyi Hétszínvirág Óvoda karbantartási munkálatai – udvari térburkolat kialakítása - összesen bruttó **4.318.000,- Ft.,** azzal a feltétellel, hogy SZMJV Önkormányzat Közgyűlése a költségvetési rendeletének következő módosításakor az „Óvoda intézményi karbantartás” előirányzatán fedezet biztosításáról rendelkezik.

**III.** A Gazdasági és Városstratégiai Bizottság felkéri a polgármestert és a jegyzőt, hogy az előirányzatoknak az érintett intézmények költségvetésében történő biztosításáról gondoskodjon.

**Felelős**: Dr. Puskás Tivadar polgármester

 Molnár Miklós alpolgármester

 Illés Károly alpolgármester

 Lendvai Ferenc, a Gazdasági és Városstratégiai Bizottság elnöke

 Dr. Károlyi Ákos jegyző

 (a végrehajtásért: Lakézi Gábor Városüzemeltetési Osztály vezetője,

 Stéger Gábor Közgazdasági és Adó Osztály vezetője)

Határidő: I. pont: azonnal

 II.- III. pont: a költségvetési rendelet soron következő módosítása

Lendvai Ferenc sk.

 a bizottság elnöke

Kivonat hiteléül:

Keringer Klaudia

jegyzőkönyvvezető